CELEX: 32022D0936
Language: sk
Date: 2022-06-13 00:00:00
Title: Rozhodnutie Rady (EÚ) 2022/936 z 13. júna 2022 o pozícii, ktorá sa má v mene Európskej únie zaujať na 14. zasadnutí Výboru znalcov pre technické otázky Medzivládnej organizácie pre medzinárodnú železničnú prepravu (OTIF), pokiaľ ide o zmeny jednotných technických predpisov týkajúcich sa telematických aplikácií v nákladnej doprave a revíziu prílohy B k jednotným právnym predpisom ATMF týkajúcej sa výnimiek, a v písomnom postupe Revízneho výboru OTIF, pokiaľ ide o zmenu jednotných právnych predpisov ATMF

17.6.2022   
               
               
                  SK
               
               
                  Úradný vestník Európskej únie
               
               
                  L 162/35
               
            
         ROZHODNUTIE RADY (EÚ) 2022/936
         z 13. júna 2022
         o pozícii, ktorá sa má v mene Európskej únie zaujať na 14. zasadnutí Výboru znalcov pre technické otázky Medzivládnej organizácie pre medzinárodnú železničnú prepravu (OTIF), pokiaľ ide o zmeny jednotných technických predpisov týkajúcich sa telematických aplikácií v nákladnej doprave a revíziu prílohy B k jednotným právnym predpisom ATMF týkajúcej sa výnimiek, a v písomnom postupe Revízneho výboru OTIF, pokiaľ ide o zmenu jednotných právnych predpisov ATMF
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 91 v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Únia pristúpila k Dohovoru o medzinárodnej železničnej preprave z 9. mája 1980, zmenenému Vilniuským protokolom z 3. júna 1999 (ďalej len „dohovor COTIF“) prostredníctvom Dohody medzi Európskou úniou a Medzivládnou organizáciou pre medzinárodnú železničnú prepravu o pristúpení Európskej únie k Dohovoru o medzinárodnej železničnej preprave (COTIF) z 9. mája 1980, zmenenému a doplnenému Vilniuským protokolom z 3. júna 1999 (1).
                  
               
                     (2)
                  
                  
                     Podľa článku 13 § 1 písm. f) dohovoru COTIF sa v rámci organizácie OTIF zriadil Výbor znalcov pre technické otázky (ďalej len „výbor CTE“).
                  
               
                     (3)
                  
                  
                     Podľa článku 20 § 1 písm. b) dohovoru COTIF a v súlade s článkom 6 dodatku F k dohovoru COTIF o jednotných právnych predpisoch pre záväzné vyhlasovanie technických noriem a prijímanie jednotných technických predpisov pre železničný materiál určený na používanie v medzinárodnej doprave, je výbor CTE okrem iného oprávnený prijímať alebo meniť jednotné technické predpisy týkajúce sa telematických aplikácií v nákladnej doprave (ďalej len „jednotné technické predpisy TAF“).
                  
               
                     (4)
                  
                  
                     V súlade s článkom 20 § 1 písm. e) dohovoru COTIF a článkami 7a a 21 dodatku G k dohovoru COTIF o jednotných právnych predpisoch pre technické schválenie železničného materiálu používaného v medzinárodnej preprave (ďalej len „jednotné právne predpisy ATMF“) je výbor CTE oprávnený prijímať alebo meniť prílohu B k jednotným právnym predpisom ATMF, ktorá sa týka výnimiek z uplatňovania jednotných technických predpisov.
                  
               
                     (5)
                  
                  
                     Výbor CTE zaradil do programu svojho 14. zasadnutia, ktoré sa uskutoční 14. a 15. júna 2022, návrh rozhodnutí o zmene jednotných technických predpisov TAF a revíziu prílohy B k jednotným právnym predpisom ATMF týkajúcej sa výnimiek z uplatňovania jednotných technických predpisov.
                  
               
                     (6)
                  
                  
                     Cieľom plánovaných rozhodnutí výboru CTE je zosúladiť jednotné technické predpisy TAF s vykonávacím nariadením Komisie (EÚ) 2021/541 (2) a zosúladiť prílohu B s jednotnými právnymi predpismi ATMF k smernici Európskeho parlamentu a Rady (EÚ) 2016/797 (3).
                  
               
                     (7)
                  
                  
                     Od Revízneho výboru zriadeného v súlade s článkom 13 § 1 písm. c) dohovoru COTIF (ďalej len „Revízny výbor“) sa očakáva, že vykoná písomný postup s cieľom rozhodnúť o zmene článku 3a § 5 a článku 15 § 2 jednotných právnych predpisov ATMF.
                  
               
                     (8)
                  
                  
                     Cieľom plánovaného rozhodnutia Revízneho výboru je zosúladiť jednotné právne predpisy ATMF so smernicou Európskeho parlamentu a Rady (EÚ) 2016/798 (4).
                  
               
                     (9)
                  
                  
                     Je vhodné stanoviť pozíciu, ktorá sa má v mene Únie zaujať vo výbore CTE, a s ohľadom na revíziu jednotných právnych predpisov ATMF aj v Revíznom výbore, pretože navrhované rozhodnutia budú pre Úniu záväzné.
                  
               
                     (10)
                  
                  
                     Navrhované rozhodnutia organizácie OTIF sú v súlade s právom a so strategickými cieľmi Únie, pretože prispievajú k zladeniu právnych predpisov organizácie OTIF s ekvivalentnými ustanoveniami práva Únie, a preto by ich mala Únia podporiť,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať na 14. zasadnutí výboru CTE zriadeného dohovorom COTIF, pokiaľ ide o zmenu jednotných technických predpisov TAF a revíziu prílohy B k jednotným právnym predpisom ATMF, pokiaľ ide o výnimky z uplatňovania jednotných technických predpisov, je takáto:
            
                        1.
                     
                     
                        hlasovať za návrh výboru CTE, ktorým je aktualizácia jednotných technických predpisov TAF (pracovný dokument výboru CTE TECH-22004-CTE14);
                     
                  
                        2.
                     
                     
                        hlasovať za návrh výboru CTE, ktorým je aktualizácia prílohy B k jednotným právnym predpisom ATMF, pokiaľ ide o výnimky z uplatňovania jednotných technických predpisov (pracovný dokument CTE TECH-22005-CTE14).
                     
                  
         
            Článok 2
            Pozícia, ktorá sa má v mene Únie zaujať písomným postupom Revízneho výboru, pokiaľ ide o čiastočnú revíziu jednotných právnych predpisov ATMF, je hlasovať za návrh výboru CTE na zmenu článku 3a § 5 a článku 15 § 2 jednotných právnych predpisov ATMF (pracovný dokument výboru CTE TECH-22019-CTE14-7).
         
         
            Článok 3
            Rozhodnutia CTE a Revízneho výboru sa po prijatí uverejnia v Úradnom vestníku Európskej únie, pričom sa uvedie deň nadobudnutia ich účinnosti.
         
         
            Článok 4
            Toto rozhodnutie nadobúda účinnosť dňom jeho prijatia.
         
         
            V Luxemburgu 13. júna 2022
            
               
                  Za Radu
               
               
                  predseda
               
               M. FESNEAU
            
         
         
            (1)  Ú. v. EÚ L 51, 23.2.2013, s. 8.
         
            (2)  Vykonávacie nariadenie Komisie (EÚ) 2021/541 z 26. marca 2021, ktorým sa mení nariadenie (EÚ) č. 1305/2014, pokiaľ ide o zjednodušenie a zlepšenie výpočtu a výmeny údajov a aktualizáciu procesu riadenia zmien (Ú. v. EÚ L 108, 29.3.2021, s. 19).
         
            (3)  Smernica Európskeho parlamentu a Rady (EÚ) 2016/797 z 11. mája 2016 o interoperabilite železničného systému v Európskej únii (Ú. v. EÚ L 138, 26.5.2016, s. 44).
         
            (4)  Smernica Európskeho parlamentu a Rady (EÚ) 2016/798 z 11. mája 2016 o bezpečnosti železníc (Ú. v. EÚ L 138, 26.5.2016, s. 102).